Koordinate: 47° 42′ 00" SGŠ, 8° 37′ 60" IGD

**Schaffhausen** čita se **Šafhauzen** (nem. *Schaffhausen*, fr. *Schaffhouse*, ital. *Sciaffusa*) je grad u severnoj Švajcarskoj. Grad je sedište istoimenog kantona Schaffhausen, kao i njegov najveći grad i kulturno i privredno središte.

Schaffhausen je kod nas poznat po ručnim satovima istog naziva.

Geografija
----------

Historijski centar Schaffhausena
Schaffhausen se nalazi u krajnje severnom delu Švajcarske, blizu državne granice sa Nemačkom (na najbližem mestu svega 5 km). Grad sa okolinom zapravo predstavlja "džep" švajcarskog područja okružen sa tri strane Nemačkom, a odeljen je od ostatka države rekom Rajnom na jugu.

Od najbližeg većeg grada, Züricha grad je udaljen 52 km severno.

**Reljef**: Schaffhausen se nalazi na u dolini poznate reke Rajne. Okruženje grada ravničarsko do brdovito, što je za uslove izrazito planinske Švajcarske veoma povoljna okolnost. Severno od grada izdiže se najjužnije gorje planine Švarcvald.

**Klima**: Klima u Schaffhausen je umereno kontinentalna.

**Vode**: Grad Schaffhausen leži na poznatoj reci Rajni i to je jedino značajnije mesto u državi koje leži severno od reke.

Historija
---------

Schaffhausen postoji kao naselje još od srednjeg veka. Grad je čak kovao svoj vlastiti novac daleke 1045. godine. Jedno vreme, grad je bio pod kontrolom Habsburške dinastije, ali 1415. godine je dobio nezavisnost. 1457. godine godine Schaffhausen se pridružio Zürichu i 1501. godine je ušao u Švajcarsku konfederaciju. Prvi voz je stigao 1857. godine do grada.

Za vreme drugog svetskog rata, u kome je Švajcarska neutralna, Schaffhausen su 1. aprila 1944. su napali američki bombarderi. Prilikom bombardovanja 37 ljudi je izgubilo život, oko 100 je ranjeno, a 300 ljudi je ostalo bez krova nad glavom. Iako je grad sa tri strane bio okružen nacističkom Nemačkom, a Amerikanci tvrdili da je do bombardovanja došlo zbog greške u navigaciji, bile su česte rasprave o tome da je namerno napadnut zbog saradnje lokalnog stanovništva sa nacistima.

Stanovništvo
------------

2008. godine Schaffhausen je imao oko 34 000 stanovnika. Od toga približno 26,5% su strani državljani, mahom Nemci, Italijani, Turci, Hrvati i Srbi.

**Jezik**: Švajcarski Nemci čine tradicionalno stanovništvo grada i nemački jezik je zvanični u gradu i kantonu. Međutim, gradsko stanovništvo je tokom proteklih nekoliko decenija postalo veoma šaroliko, pa se na ulicama Schaffhausena čuju brojni drugi jezici. Tako danas nemački govori 84,3% gradskog stanovništva, a prate ga italijanski i srpskohrvatski jezik.

**Veroispovest**: Mesni Nemci su u 16. veku prihvatili protestantizam. Međutim, poslednjih decenija u gradu se znatno povećao udeo rimokatolika, pa je danas njihov udeo približan. Današnji verski sastav grada je: rimokatolici 43,6%, protestanti 43,0%, a slede ih ateisti, muslimani i pravoslavci.

Privreda
--------

U Schaffhausenu mnogo poznate firme imaju svoje sedište. Zastupljena je mašinska i farmaceutska industrija. Značajna je industrija preciznih instrumenata kao što su satovi i precizni alati.

Znamenitosti grada
------------------

Schaffhausen poseduje izuzetno lepo stari gradsko jezgro trgovima sa česmama i starim kućama iz srednjeg veka. U blizini Schaffhausen nalazi se najveći evropski vodopad (Rheinfall). On je najveće turističko odredište u okolini Schaffhausena. Voz povezuje grad Schaffhausen sa *Neuhausen am Rheinfall*, gde se nalazi taj vodopad.

Galerija slika
--------------

* Pogled na stari deo gradaPogled na stari deo grada
* Gradska katedralaGradska katedrala
* Oslikana fasada kuće RiterOslikana fasada kuće Riter
* Vodopadi na RajniVodopadi na Rajni

Vanjske veze
------------

***Schaffhausen*** na Wikimedijinoj ostavi

* www.stadt-schaffhausen.ch Zvanični stranica grada Schaffhausena Arhivirano 2012-06-24 na Wayback Machine-u (`de`)
* www.schaffhauserland.ch/en/welcome.cfm Turistički ured grada Schaffhausena Arhivirano 2009-05-31 na Wayback Machine-u

| * p
* r
* u
Glavni gradovi švicarskih kantona |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
|     | 
Aarau (Aargau) Herisau (Appenzell Ausserrhoden) Appenzell (Appenzell Innerrhoden) Basel (Basel-Stadt)
 | 
Liestal (Basel-Landschaft) Bern (Bern) Fribourg (Fribourg)Geneva (Geneva)
 | 
Glarus (Glarus) Chur (Graubünden) Delémont (Jura) Luzern (Luzern)
 | 
Neuchâtel (Neuchâtel) Stans (Nidwalden) Sarnen (Obwalden) Schaffhausen (Schaffhausen)
 | 
Schwyz (Schwyz) Solothurn (Solothurn) St. Gallen (St. Gallen) Frauenfeld (Thurgau)
 | 
Bellinzona (Ticino) Altdorf (Uri) Sion (Valais) Lausanne (Vaud)
 | 
Zug (Zug) Zürich (Zürich)
 |

 |